ການນຳຂັ້ນສູງພັກ-ລັດ ໄດ້ເຂົ້າວາງພວງມະລາ ອານຸສາວະລີນັກຮົບນິລະນາມ
ການນຳຂັ້ນສູງພັກ-ລັດ ໄດ້ເຂົ້າວາງພວງມະລາ ອານຸສາວະລີນັກຮົບນິລະນາມ ແລະ ວາງກະຕ່າດອກໄມ້ຢູ່ທີ່ອານຸສອນ ສະຖານປະທານ ໄກສອນ ພົມວິຫານ. ເນື່ອງໃນໂອກາດວັນຊາດທີ 2 ທັນວາຄົບຮອບ 40ປີ ໃນຕອນເຊົ້າຂອງວັນທີ 1 ທັນວາ 2015ນີ້ ໂດຍການນຳພາຂອງພະນະທ່ານ ຈູມມະລີ ໄຊຍະສອນ ເຂລາທິການໃຫຍ່ ຄະນະບໍລິຫານງານສູນກາງພັກ ປະທານປະເທດ. ມີບັນດາການນຳພັກ-ລັດກະຊວງ, ສຳນັກງານ-ອົງການພັກ-ລັດ ອ້ອມຂ້າງສູນກາງ ແລະ ບັນດາແຂວງເຂົ້າຮ່ວມ. ເພື່ອເປັນການສະແດງຄວາມຮູ້ບຸນຄຸນ, ລະນຶກເຖິງຄຸນງາມຄວາມດີຂອງວິລະບູລຸດ, ຜູ້ນຳຂອງພັກ-ລັດນັກຮົບປະຕິວັດ ຜູ້ໄດ້ອຸດທິເລືອດເນື້ອ ເຂົ້າໃນພາລະກິດປະຕິວັດຕໍ່ສູ້ກູ້ຊາດ ບໍ່ຍອມຈຳນົນ. ຜ່ານການຕໍ່ສູ້ທີ່ຍືດເຍື້ອຍາວນານ ຈຶ່ງເຮັດໃຫ້ປະເທດຊາດໄດ້ຮັບການສະຖາປະນາ ສປປລາວ ຢ່າງສົມບູນໃນວັນທີ 2 ທັນວາ 1975.